CELEX: C2005/229/71
Language: sk
Date: 2005-09-17 00:00:00
Title: Vec T-284/05: Žaloba podaná 14. júla 2005: Christos Michail proti Komisii Európskych spoločenstiev

17.9.2005   
            
            
               SK
            
            
               Úradný vestník Európskej únie
            
            
               C 229/33
            
         Žaloba podaná 14. júla 2005: Christos Michail proti Komisii Európskych spoločenstiev
   (Vec T-284/05)
   (2005/C 229/71)
   Jazyk konania: gréčtina
   Christos Michail, bydliskom v Bruseli, Belgicko, v zastúpení: Charalampos Meїdani, podal 14. júla 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil sporné rozhodnutia-akty,
            
         
               —
            
            
               nariadil náhradu morálnej ujmy vo výške deväťdesiat tisíc eur (90 000),
            
         
               —
            
            
               rozhodol o trovách konania v súlade so zákonom.
            
         Žalobné dôvody a hlavné tvrdenia
   Žalobca, úradník Komisie, žiada zrušiť hodnotenie služobného postupu za obdobie od 1. apríla 2003 do 31. decembra 2003 a rovnako žiada priznanie náhrady morálnej ujmy, ktorú mal utrpieť. Vo svojej žalobe uvádza, že sporné hodnotenie neobsahuje popis jeho funkcie, pretože počas referenčného obdobia nezastával žiadnu funkciu. Okrem iného uvádza, že sporné hodnotenie dokonca ani neobsahovalo popis osobitných cieľov, ktoré mal dosiahnuť, ani žiadne odôvodnenie známok, ktoré mu boli pridelené, že sporné hodnotenie bolo vypracované nekompetentným orgánom a osobou a nebolo vyhotovené na základe jeho skutočnej činnosti, ale bolo založené na posúdení jeho predchádzajúceho hodnotenia služobného postupu. Vzhľadom na tieto skutočnosti žalobca namieta porušenie článku 43 služobného poriadku úradníkov tiež spolu s vykonávacími ustanoveniami, porušenie článku 12a uvedeného služobného poriadku týkajúceho sa morálneho obťažovania, zjavne nesprávneho posúdenia skutkových okolností, neexistujúceho, resp. nedostatočného odôvodnenia napadnutých aktov, zneužitie právomoci Komisie a porušenie zásady správneho a spravodlivého zaobchádzania so zamestnancami a zásady správneho úradného postupu.